Српски језик и књижевност

Наставна област: Гласовне промене

Наставна јединица: Јотовање

**Јотовање**

Јотовање је гласовна промена у којој ненепчани сугласници или сонанти Д, Т, Н, Л, З, С у споју са Ј дају предњонепчане сугласнике Ђ, Ћ, Њ, Љ, Ж, Ш.
Зубни сугласници Б, П, В и М у споју са гласом Ј дају сугласничке групе БЉ, ПЉ, ВЉ, МЉ.

То се види у следећим примерима компаратива придева:
дј > ђ млад+ји= млађи бј > бљ груб+ји = грубљи

тј > ћ жут + ји = жући пј > пљ глуп + ји = глупљи

нј >њ црн + ји = црњи вј > вљ сув+ ји = сувљи

лј > љ бел + ји = бељи и у збирној именици:
зј > ж брз + ји = бржи мј > мљ грм + је = грмље

сј > ш (окрњена основа од висок) вис + ји = виши

Гласовна промена зове се овако јер се глас Ј некада звао јота.

Поред компаратива придева, јотовање се јавља у:

- облицима трпног глаголског придева: урадити – урађен; платити – плаћен; заборавити – заборављен

- у презенту глагола: везати – вежем; писати – пишем; млети – мељем

- у инструменталу једнине именица женског рода које се завршавају на сугласник: глад – глађу; памет – памећу; со (сол) – сољу; љубав – љубављу; маст – машћу и сл.
- у творби речи: пред-град – предграђе; цвет – цвеће; Београд – Београђанин; здрав – здравље

У (и)јекавском изговору српског књижевног језика сонанти Л и Н испред –је дају ЉЕ или ЊЕ:

лјето – љето; лјепота – љепота; снјежан – сњежан и сл.
У дијалектима јотују се и Д и Т, па се чује ђевојка, ћерати, али то није стандардно. Исправно је **дјевојка**, **тјерати**.

**Обрати пажњу на следеће примере:**

|  |  |
| --- | --- |
| **Неправилно**: | **Правилно**: |
| оделење | одељење |
| оболење | обољење |
| делење | дељење |
| запалење | запаљење |
| определење | опредељење |
| уселење | усељење |
| палење | паљење |

Али, правилно је **запослење!**

**Вежбе**:

1.Из низа речи издвој оне у којима је извршено јотовање:
 рођен његов љубав гошћен трње свиње

2. Наведи као гласи инструментал једнине следећих именица: крв, страст, смрт, сласт.
 Коју гласовну промену примећујеш?